# **Prof. dr. Alenka Pavko Čuden**

Prof. dr. Alenka Pavko Čuden je doktorirala leta 2005 na Univerzi v Ljubljani. V letih 1986–98 je bila asistentka, v letih 1998–2004 višja predavateljica, v letih 2005–2011 docentka in od leta 2013 izredna profesorica za področje tekstilstva. Od leta 1989 je zaposlena na Naravoslovnotehniški fakulteti Univerze v Ljubljani (UL NTF), na Oddelku za tekstilstvo, grafiko in oblikovanje. Pred tem je delovala na vodilnih mestih v slovenski tekstilni industriji.

Znanstveno delo dr. Alenke Pavko Čuden obsega raziskave strukturnih in mehanskih lastnosti pletiv ter sinergije oblikovanja in tehnologije. Njena bibliografija zajema 85 znanstvenih in 234 strokovnih del.

Dr. Alenka Pavko Čuden redno sodeluje v strokovnih komisijah UL NTF. Trenutno opravlja funkcijo prodekanje za študijsko dejavnost. Je predsednica slovenske sekcije Mednarodnega združenja pletilskih tehnologov - IFKT.

Je nosilka številnih predmetov s področja tekstilstva na UL NTF in Pedagoški fakulteti Univerze v Ljubljani (UL PeF) ter mentorica zaključnih del na vseh treh stopnjah.